বিশ্বমঞ্চে ফের পাকিস্তানকে আক্রমণ ভারতের!

ওয়েব ডেস্ক : রাষ্ট্রপুঞ্জে (UN) পাকিস্তানকে ফের আক্রমণ করল ভারত (India)। ক্ষীতিজ ত্যাগীর পর এবার ভারতীয় কূটনীতিক মহম্মদ হুসেন তুলোধনা করলেন ইসলামাবাদকে। তিনি বলেছেন, মানবাধিকার নিয়ে পাকিস্তান যে ‘জ্ঞান’ দিচ্ছে, তা তাদের শোভা পায় না। কারণ নিজেদের দেশের সংখ্যালঘুদের রক্ষা করতে পারছে না পাক সরকার।

বুধবার রাষ্ট্রপুঞ্জে মানবাধিকার কমিশনের ৬০ তম সেশনে ভারতীয় প্রতিনিধি মহম্মদ হুসেন (Mohammed Hussain) বলেন, “অন্যান্যদেশগুলিকে যে মানবাধিকার রক্ষার কথা শোনায় পাকিস্তান, তা যথেষ্ট স্ববিরোধী। পাকিস্তানের উচিত প্রোপাগান্ডা না ছড়িয়ে নিজেদের দেশে যেভাবে সংখ্যালঘুরা নির্যাতন হচ্ছেন তার সমাধান করা”। পরিসংখ্যান বলছে, ধর্ম অবমাননার অভিযোগে ৭০০ জনকে গ্রেফতরা করা হয়েছে চলতি বছর। যা গত বছরের তুলনায় ৩০০ শতাংশ বেশি।

আরও খবর : পাক-অধিকৃত কাশ্মীরে পাক সেনার গুলিতে মৃত্যু হল ৮ জনের!

কিছুদিন আগেই রাষ্ট্রপুঞ্জের (UN) মানবাধিকার কাউন্সিলের বৈঠকে পাকিস্তানকে আক্রমণ করেছিল ভারত। আর তার পরেই খাইবার পাখতুনখোয়া প্রদেশে নিজেদের নাগরিকদের উপর বোমা মারার অভিযোগ উঠেছিল পাক সেনার বিরুদ্ধে। সেই হামলায় প্রাণ হারিয়েছিলেন ৩০ জন। তাদের মধ্যে ছিল মহিলা ও শিশুও। তা নিয়ে ভারতের প্রতিনিধি ক্ষীতিজ ত্যাগী পাকিস্তানকে আক্রমণ করে বলেছিলেন, মানবাধিকার প্রসঙ্গে পাকিস্তান ভারতের বিরুদ্ধে যে অভিযোগ করছে তা ভিত্তিহীন ও উসকানিমূলক।

তবে শুধু মানবাধিকার নয়, অপারেশন সিঁদুর নিয়ে পাকিস্তানকে আক্রমণ করেছে ভারত। প্রসঙ্গত, কিছুন আগেই পাক প্রধানমন্ত্রী শাহবাজ শরিফ দাবি করেছিলেন, ভারত-পাক সংঘর্ষে জয়ী হয়েছেন তারা। এ নিয়ে পাল্টা ভারতের তরফে কটাক্ষ করে বলা হয়, ভারতের হামলায় পাক বিমানঘাঁটির যা অবস্থা হয়েছিল, তা যদি জয়ের প্রতীক হয়, তাহলে তা নিয়ে খুশি থাকুক পাকিস্তান।